Վազգեն Սարգսյան փողոց (Երևան)

Վազգեն Սարգսյան փողոց, փողոց Հայաստանի մայրաքաղաք Երևանի Կենտրոն վարչական շրջանում։ Անվանվել է ռազմա-քաղաքական գործիչ Վազգեն Սարգսյանի անվամբ։

Տվյալներ 
Փողոցը սկսվում է Հանրապետության հրապարակից և ձգվում մինչև Շահումյանի պուրակին հարակից Իտալիայի փողոց և Մովսես Խորենացու փողոցի հատման խաչմերուկ։ Հատող փողոցներ՝
Դեղատան փողոց
Պետրոս Ադամյան փողոց
Գրիգոր Տեր-Գրիգորյան փողոց (Երևան)

Պատմություն 
Խորհրդային տարիներին փողոցի կենտ համարների շենքերով մայթին հարող հատվածը կոչվել է Շահումյան փողոց՝ ի պատիվ  Ստեփան Շահումյանի։ Հայաստանի անկախության հռչակումից հետո վերանվանվել է Խորհրդարանի փողոց՝ ի պատիվ Հայաստանի առաջին հանրապետության խորհրդարանի։ Փողոցի զույգ համարների շենքերով մայթին հարող հատվածը մաս է կազմել Նալբանդյան փողոցին։ Փողոցի մի մասը Վազգեն Սարգսյանի անունով կոչվել է 2000 թվականին։ Նույն թվականին Խորհրդարանի փողոցից անջատվել է ևս մի հատված, որն անվանվել է Բեյրութի փողոց։

Նշանակալի օբյեկտներ 
Հակոբ Պարոնյանի անվան պետական երաժշտական կոմեդիայի թատրոն
ՀՀ կենտրոնական բանկ
ՀՀ դատախազություն
 Սպիտակ տուն
 Եսայի Ջանփոլադյանի թատրոն, Սպայի տուն,
«Էրեբունի-Երևան 2750» շատրվաններ զբոսայգի
Վազգեն Սարգսյանի կիսանդրի (Երևան)
Շահումյանի անվան պուրակ
Ստեփան Շահումյանի հուշարձան (Երևան, Շահումյանի հրապարակ)
Կամար բիզնես կենտրոն
ՀՀ վճռաբեկ դատարան
«Էրեբունի-պլազա» բիզնես-կենտրոն
Արմսվիսբանկ
Հայաթ-փլեյս հյուրանոցային համալիր
Հայաստանի արհմիությունների կոնֆեդերացիա

Վազգեն Սարգսյան և Դեղատան փողոցների խաչմերուկում են գտնվել Բանկի շենքը. Գյուղատնտեսական բանկը և Գյուղբանկի աշխատողների բնակելի տունը։

Պատկերասրահ

Տես նաև 
 Երևանի փողոցների ցանկ
 Երևանի վարչական բաժանում

Ծանոթագրություններ

Աղբյուրներ 
 Երևան քաղաքի քաղաքային նշանակության փողոցների ցանկ
 Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
 
Վազգեն Սարգսյան փողոց

Երևանի փողոցներ